李仁 (嘉靖山東進士)

李仁，字元夫，號吾西，山东兖州府東平州東阿縣人，明朝政治人物。

生平 
治《詩經》，正德十四年（1519年）由縣學生中式己卯科山東鄉試第一名舉人（解元），年三十五歲中式嘉靖二年（1523年）癸未科會試第一百五名，第三甲第二百六十三名進士。初授行人司行人，七年戊子典试陕西，十一月选授吏科给事中。八年三月大学士杨一清弹劾陕西管粮佥事张崇德贪酷，李仁奉命勘察，上奏张崇德擅伐贺兰山木，科罚民财，缮造公廨及淫刑棰死军职事俱实，崇德被革职为民。九年（1530年）六月升礼科右给事中，十年十月升礼科左，十一年三月以论救户科给事中孙应奎，下锦衣卫执送镇抚司拷讯，法司论杖赎还职，诏仍罚俸一年。十一年四月升户科都给事中，十二年四月考察以浮躁浅露，降为直隶開州判官，在任四年，升漢陽府通判，再转南京刑部员外、郎中，丁母忧归。服除，授北京户部郎中，奉命督运江淮。事竣，以宿望推升河南按察司副使，转布政司右参政。嘉靖二十五年（1546年）九月升太仆寺少卿，二十六年四月升任都察院右佥都御史、巡抚保定，二十八年二月升右副都御史、巡抚宣府，未赴任，即与大同巡抚郭宗皋互调，改任大同巡抚，上任四月，虜寇于当年秋八九月大举入寇宣大，溃墙深入，一路入侵到大同宁武，一路侵入到宣府镇城，李仁因此被弹劾免职，并贬为边方杂职。二十九年四月降补陕西延安府神木县典史，当年秋赴任中途生病，即告病归乡，三十一年六月去世，享年六十四《东阿县志·卷之二十二·艺文八》：劉隅《明都察院右副都御史李公行状》：公讳仁，字元夫，世居兖之东阿苫山村。自曾祖以来，咸以淳德孝谨称。公生而资性颖异，弱冠游邑庠即超越倫辈，长身玉立，两目炯炯，音吐洪亮，外温和而内刚毅，人望而钦之。正德己卯山东乡试第一名，嘉靖癸未登进士，授行人司行人。公益肆力坟籍，约己缉学，一时声称重甚。戊子乡试之年，遂奉旨校士秦中，号得人为盛。复命授吏科给事中，转礼科右给事中、户科都给事中。公居谏垣五载，不琐琐陈细事，指人微疵，专论列其大者。顾公之掌詹事也，迺自内批不由吏部推，公力争之，以为倖途，不可自大臣啓，由是忤旨，下锦衣狱。既上之其言直，宥之复职。邃庵杨公自陕还，参宁夏分巡佥事张崇德贪酷，欲置之极法，公奉命往勘，得其笞责军职，修造公廨，无入己之私，止奏罢其职，时论是之。今司徒东谷孙公与公同在科，孙公极言吏部尚书汪铉之奸，孫下锦衣狱，无敢救者，公独抗疏申论汪之私邪，孙之职分当言，再下狱。上虽再宥之，然汪遂大恨公，思有以中之。未几，谪直隶开州判官，内外昭昭然知其挟私害正也。汪奏言凡迁谪者无得速转，公虽居开州四年，始轉漢阳府判，時汪已罢去矣。再转南京刑部员外、郎中，公久遭迁谪，贫益甚，志益厲，居留都时，俸仅足餐粥。太孺人胡寿八十有五，以疾卒于京都，至出内人簪珥钏具以供棺敛，扶柩归葬苫山，即居乡墅，三年不入城邑。服除，授北京户部郎中，奉命督运江淮，事竣，以宿望推升河南按察司副使，转布政司右参政。岁大旱，麦且槁，公檄属邑清理讼狱，出数百人，天迺雨，大獲。丙午年，总部税京师，台閣大老以公非藩臬可淹者，特内迁太仆少卿，总理有法，阅视不苛，京师郡国翕然称之。未几，保定巡抚缺，上特简，命公以右佥都御史往。公既受命，以防御拊绥为任，军民安之，虏亦不为寇。己酉秋，宣大边警甚急，升公以右副都御史巡抚宣府，未任，又移鎮大同，甫四阅月，虏大举坏边墙，连入冠宣大两地，杀掠特甚。总督军务者以大同之寇先奏，遂被旨谪公边方杂职。宣府之冠继奏，镇巡官止降俸，议者为公称屈。公怡然曰：地冲军敝，今虽免，后有甚焉。得返故庐，幸矣，敢有望乎。次年秋，即虏入云中，杀二大将，残害不胜言，总督抚臣皆罹重祸，人益服公之明见。庚戌秋，赴神木谪所，中途感寒湿，成脾泄之疾。及以公委便道过家，疾日剧，以壬子六月终于正寝，享年六十有四。初公总角时，先叔祖昌黎丞刘公見其眉宇，占其雋伟，即命先伯沁水教谕以幼女归之，即隅之从妹也，是为刘孺人。生子男三：曰平、曰直，皆邑庠生；曰後，亦以疾先公两月而殁。女二，适同邑孙尚节、张晓。公任行人时，孺人以疾卒于京师，后公奉命祭葬鲁国阳信王，乃聘今孺人孙氏于兖，孙兖之贵族也。孙孺人生子男二：曰序、曰问，皆肄儒业。女一，适太学生平阴孙䘩。妾高氏，生子一，尚幼。孙男四、孙女六。公遇内人如宾，御诸子若孙严甚，家范肃然。与人交，初若落落，久乃益笃。生平不俯仰人，不能受人屈抑，不肯干人以私，人亦不可以私干之，盖其天性然也。隅与公既姻亲，又同学业于山中，又同进士旁，少相亲，壮相契，今老于林皋，方喜公之释重负而归，相乐于暮年，何意一疾竟不起耶！鸣呼痛何如哉！将以今年十二月十二日葬于苫山之先塋，志墓表隧，必乞辞于作者。隅知公之至，故先状列其槩，以俟採録。若公立朝之日，隅已外补；莅镇之日，隅已家居。其建白兴革，尚有未详云。。著有《吾西遺稿》。

家族 
曾祖李勝。祖李祥。父李瑄，典史。母胡氏。慈侍下，兄蘭、蓁（省祭官）、莘、弟蕃。

 参考资料 

相關條目
明朝解元列表

Category:東阿人
R
Category:明朝行人司行人
Category:明朝鄉試副考官
Category:明朝山東鄉試解元
Category:明朝吏科给事中
Category:明朝礼科给事中
Category:明朝戶科都給事中
Category:明朝開州判官
Category:明朝漢陽府通判
Category:南京刑部員外郎
Category:南京刑部郎中
Category:明朝戶部郎中
Category:明朝河南按察司副使
Category:明朝河南布政使司參政
Category:明朝太僕寺少卿
Category:明朝保定巡撫
Category:明朝大同巡撫
Category:明朝典史